Whitney Wolfe Herd

Si Whitney Wolfe Herd (ipinanganak noong ika-5 ng Hulyo, 1989)  ay isang Amerikanong negosyante. Siya ang nagtatag, executive chair, at dating CEO ng publicly traded Bumble, isang online dating platform, na inilunsad noong 2014. Siya din ay isang co-founder ng Tinder at dati nitong Bise Presidente ng Marketing.  

Pinangalanan si Herd bilang isa sa Forbes 30 Under 30 noong 2017 at 2018. Noong 2018, kinilala siya bilang isa sa Time 100 List.    Noong Pebrero 2021, si Herd ang naging pinakabatang babaeng bilyunaryo sa buong mundo nang ipakilala niya si Bumble sa publiko.  Siya ang pinakabatang babae na kumuha ng isang kumpanya sa publiko sa Estados Unidos, sa edad na 31. 

 Maagang buhay at edukasyon 
Si Wolfe Herd ay ipinanganak bilang Whitney Wolfe sa Salt Lake City, Utah, kina Kelly Wolfe, na Katoliko, at Michael Wolfe, isang developer ng ari-arian, na Hudyo.   Si Wolfe Herd ay nag-aral sa Judge Memorial Catholic High School. Noong siya ay nasa ika-anim na baitang, nagpunta ang pamilya sa isang sabbatical sa Paris, France.

Si Wolfe Herd ay nag-aral sa Southern Methodist University, kung saan siya ay nagtapos ng internasyonal na pag-aaral at naging miyembro ng Kappa Kappa Gamma sorority.   Habang nasa kolehiyo at sa edad na 20, nagsimula siya ng negosyong pagbebenta ng mga tote bag na gawa sa kawayan upang makinabang ang mga lugar na apektado ng BP oil spill. Nakipagsosyo si Wolfe Herd sa celebrity stylist na si Patrick Aufdenkamp para ilunsad ang non-profit na organisasyon na tinatawag na "Help Us Project". Ang mga bag ay nakatanggap ng pambansang press nanag makuhanan ng litrato sila Rachel Zoe at Nicole Richie na kasama nila.   Di-nagtagal, ipinakilala niya ang pangalawang negosyo kasama ang Aufdenkamp na tinatawag na "Tender Heart", isang clothing line na nakatuon sa pagpapamaalas ng pagmulat tungkol sa human trafficking at patas na kalakalan.  Matapos makapagtapos, naglakbay si Wolfe Herd sa Timog-silangang Asya kung saan nagtrabaho siya sa mga bahay-ampunan.  
Kategorya:Nabubuhay na mga tao
Kategorya:Ipinanganak noong 1989